b"\n_START_ARTICLE_\nAjuda al Desenvolupament\n_START_PARAGRAPH_\nLa cooperaci\xc3\xb3 al desenvolupament compren el conjunt d'actuacions realitzades per actors p\xc3\xbablics i privats amb l'objectiu de promoure un progr\xc3\xa9s econ\xc3\xb2mic i social global sostenible i just. Tamb\xc3\xa9 coneguda com a assist\xc3\xa8ncia al desenvolupament, assit\xc3\xa8ncia t\xc3\xa8cnica, ajuda internacional o ajuda exterior, est\xc3\xa0 estretament vinculada a l'Ajuda Oficial al Desenvolupament (que representa l'aportaci\xc3\xb3 oficial dels Estats a l'ajuda) i la Cooperaci\xc3\xb3 internacional (que engloba l'aproximaci\xc3\xb3 social, econ\xc3\xb2mica i pol\xc3\xadtica a nivell acad\xc3\xa8mic, aix\xc3\xad com el total de fluxos d'ajuda per pal\xc2\xb7liar les desigualtats globals). L'ajuda al Desenvolupament pren forma d'ajuda financera oficial i privada, i es centra en la promoci\xc3\xb3 del creixement econ\xc3\xb2mic, la sostenibilitat mediambiental i el canvi social en el conegut com a Tercer M\xc3\xb3n, o Pa\xc3\xafsos en vies de desenvolupament. _NEWLINE_El terme d'Ajuda al Desenvolupament expresa una idea d'associaci\xc3\xb3, de solidaritat i cooperaci\xc3\xb3 entre iguals, rebutjant les connotacions caritatives de l'ajuda entre el donant i el receptor derivades de la percepcci\xc3\xb3 que el donant t\xc3\xa9 una tecnologia i riquesa superior. Tot i que la major part de l'ajuda prov\xc3\xa9 dels pa\xc3\xafsos occidentals, altres pa\xc3\xafsos considerats pobres tamb\xc3\xa9 contribueixen, oficial o privadament._NEWLINE_L'ajuda b\xc3\xa9 pot ser bilateral, pel que un pa\xc3\xads aporta recursos a un altre de forma directa (la base de l'AOD); o multilateral, pel que el donant aporta recursos a una organitzaci\xc3\xb3 internacional com el Banc Mundial o altres ag\xc3\xa8ncies de Nacions Unides perqu\xc3\xa8 ho distribueixin entre els pa\xc3\xafsos en vies de desenvolupament. La proporci\xc3\xb3 a 2009 era de 70% i 30% respectivament. L'aportaci\xc3\xb3 p\xc3\xbablica representa entre el 80 i el 85%, mentre que la resta prov\xc3\xa9 d'Organitzacions no governamentals, com Oxfam_NEWLINE_Es distingeix de l'Ajuda humanit\xc3\xa0ria en la mesura que aquesta t\xc3\xa9 objectius a curt termini, de resposta a situacions humanit\xc3\xa0ries adverses (les conseq\xc3\xbc\xc3\xa8ncies immediates d'un desastre natural, una guerra o una fam, per exemple), mentre que el conjunt de l'Ajuda al Desenvolupament t\xc3\xa9 intencions de fons, planificades i estructurades, que no pretenen altra cosa que l'erradicaci\xc3\xb3 de les desigualtats.\n_START_SECTION_\nQuantitat de les aportacions\n_START_PARAGRAPH_\nLa major part de l'Ajuda prov\xc3\xa9 via l'Ajuda Oficial al Desenvolupament, que \xc3\xa9s l'aportaci\xc3\xb3 oficial dels Estats mitjan\xc3\xa7ant mecanismes bilaterals o multilaterals. Els majors donants s\xc3\xb3n els que pertanyen al Comit\xc3\xa8 d'Ajuda al Desenvolupament, que s\xc3\xb3n 23 pa\xc3\xafsos occidentals i ja desenvolupats. A 2009 la seva aportaci\xc3\xb3 va ser de 120 mil milions de d\xc3\xb2lars_NEWLINE_El m\xc3\xa0xim donant s\xc3\xb3n els pa\xc3\xafsos de la Uni\xc3\xb3 Europea, que representen 80 del 120 mil milions de d\xc3\xb2lars, seguit dels Estats Units i Jap\xc3\xb3. A part d'aquests pa\xc3\xafsos cal destacar l'aportaci\xc3\xb3 dels Saudites i de Turquia. _NEWLINE_Des dels anys posteriors a la Segona Guerra Mundial que les Nacions Unides van fixar en el 0,7% del PIB de cada pais desenvolupat el percentatge que havien de dedicar per ajuda el Tercer M\xc3\xb3n; no obstant, molts d'aquests pa\xc3\xafsos no ha complert, a excepci\xc3\xb3 de Su\xc3\xa8cia (1,12%), Noruega (1,06%), Luxemburg (1,04%), Dinamarca (0,88%) i els Pa\xc3\xafsos Baixos (0,82%)._NEWLINE_Els vuit pa\xc3\xafsos m\xc3\xa9s rics del m\xc3\xb3n inverteixen deu vegades m\xc3\xa9s en la ind\xc3\xbastria armament\xc3\xadstica que en l'ajuda al desenvolupament."